### Beslutninger

Sagens behandling blev udsat i byrådets møde den 29. oktober 2025.

###

BESLUTNINGSFORSLAG FRA RV OG M

Indledning

[adresse] står over for en voksende udfordring med rekruttering og fastholdelse af kvalificeret arbejdskraft inden for pædagogik, undervisning og ældrepleje. Samtidig viser Yasmin Christensen ”Et arbejdsliv i balance” (2025), at mange nuværende medarbejdere vælger deltidsstillinger frem for fuldtid pga. arbejdspres, vagtplanlægning og balancen mellem arbejdsliv og privatliv. Lederne oplever et vedvarende krydspres mellem økonomi, kvalitet og medarbejderhensyn, hvor det ofte er vanskeligt at rekruttere og fastholde tilstrækkelig arbejdskraft på fuldtid.

Her rummer nyligt pensionerede borgere/medarbejdere en værdifuld ressource. De besidder kompetencer og erfaringer fra et helt arbejdsliv, som kan bringes i spil i fleksible deltidsstillinger. Dermed kan de være med til at løfte kvaliteten, styrke kontinuiteten og understøtte vagtplaner i institutioner i en tid, hvor behovet for arbejdskraft er stigende.

Formålet med dette forslag er at afdække mulighederne og udarbejde en konkret plan for at engagere pensionerede pædagoger, lærere og sundhedsfaglig personale i kommunale deltidsstillinger.

Det besluttes at der:

1. Igangsættes en afdækning af nuværende ubesatte fuldtidsstillinger i daginstitutioner, skoler og bosteder og plejehjem i [adresse].

2. Igangsættes en kortlægning af nyligt pensionerede med relevant faglig baggrund.

3. Udarbejdes en plan for potentiel aktivering af disse velfærds fagprofessionelle i deltidsstillinger.

4. Udarbejdes oplysningsmateriale og rådgivning til pensionister om deltidsarbejde, skat og pension.

5. Iværksættes pilotprojekter i udvalgte institutioner, skoler og plejehjem med henblik på evaluering og mulig udrulning i større skala.

6. At forvaltningen indarbejder en kvalitativ tilgang, hvor erfaringer fra ledere, medarbejdere og pensionerede fagpersoner inddrages, med fokus på arbejdsmiljø, vagtplanlægning, borgernes behov og vidensdeling mellem generationer på arbejdspladsen.

FOA, ÅLF og BUPL bidrager til at kvalificere behovet og understøtte tiltaget.

[adresse]:

Kim Lassen

Louise Paulsen M